open-index/open-wikipedia-markdown huggingface dataset:
Դորեստադ

մինի|Դորեստադը վաղ միջնադարում (մոտ 800) Հյուսիսային Եվրոպայի հիմնական առևտրային ուղիների ցանցում
**Դորեստադ** (*Դորեստատ, Դուրիստան*), վաղ միջնադարյան առևտրային քաղաք, որը գտնվում էր Նիդեռլանդների Ուտրեխտ նահանգի հարավ-արևելքում՝ ժամանակակից Վեյկ բեյ Դյուրստեդե քաղաքի մոտ։ Այն ծաղկել է 8-ից 9-րդ դարի սկզբին որպես կարևոր նավահանգիստ հյուսիսարևելյան նավագնացության երթուղիների վրա՝ Հռենոսի ջրբաժանին մոտ լինելու պատճառով, Նեդերհռենոսի միջոցով (Հռենոսի ամենահյուսիսային ճյուղը) դեպի Գերմանիա մուտքով դեպի հարավային Նիդեռլանդներ, հյուսիսային Ֆրանսիա և Անգլիա (Լեկի միջոցով) և հյուսիսային Նիդեռլանդներ, հյուսիսային Գերմանիա և Սկանդինավիա (Քրոմմե Հռենոսի միջոցով)։

Քաղաքը ստեղծվել է նախկին հռոմեական Լևեֆանում ամրոցի հիմքում 7-րդ դարում։ Ֆրանկների Կարոլինգյան կայսրությունը և ֆրիզները պայքարում էին տարածքի վերահսկողության համար, մինչև որ ֆրանկները 719 թվականին վերահսկողություն ձեռք բերեցին ֆրիզական ափի վրա։

Դորեստադը ծաղկել է 8-րդ դարից մինչև 9-րդ դարի կեսերը։ Բնակավայրը հայտնի էր ֆրանկական մի քանի տիրակալների հսկողության տակ մետաղադրամներ հատելով։ 7-րդ դարում պարզ էր, որ Դորեստադը մեծ նավահանգիստ դառնալու ներուժ ունի։ Այն ժամանակ առևտրականների հանդիպման կետն էր։ Այն եղել է կռվախնձոր ֆրանկների ու ժամանակակից Նիդերլանդների տարածքի բնիկ ժողովուրդ Ֆրիզների միջև։ 7-րդ դարի վերջում ֆրանկերի հաղթանակը հանգեցրեց Դորեստադի տնտեսական ընդլայնմանը միջազգային առևտրի և դրամահատարանի հիմնման արդյունքում։ Ենթադրվում է, որ եղել է տուրք, ինչպես նաև նավահանգստային վճարներ, որոնք գանձվել են Դորեստադում թագավորի ներկայացուցիչների կողմից։ Ժամանակի ընթացքում շատ մետաղադրամներ են հայտնաբերվել Դորեստադի տարածքում, որոնք վերահաստատում են նավահանգստի արագ աճի և վերահսկման փաստը, ինչպես նաև դրամահատարանի առկայությունը։ Հայտնաբերված մետաղադրամներից շատերը նման են այդ ժամանակաշրջանի ֆրանկական այլ մետաղադրամներին։ Դրամագիտական վկայությունները հաստատում են ֆրանկների հաղթանակը ֆրիզների նկատմամբ։

Թվում է, թե Դորեստադի, մասնավորապես Ստորին քաղաքի ընդլայնումը տևեց մինչև 9-րդ դարի սկիզբը, երբ շքեղ իրերի միջազգային առևտրի ուժը թուլացավ տարածաշրջանային առևտրի աճի արդյունքում։ Առևտրի բնույթի փոփոխությունը տեղի ունեցավ, երբ տարածաշրջանում ավելի ու ավելի շատ առևտրային քաղաքներ հիմնադրվեցին։ Ֆրանկները կապեր են հաստատում Բյուզանդիայի և մուսուլմանական աշխարհի հետ։ Քանի որ առևտուրն ամբողջ աշխարհում աճում էր, ֆրանկները պահանջում էին ավելի շատ առևտրային կենտրոններ՝ տնտեսությանը աջակցելու համար։ Արդյունքում, քաղաքի նկատմամբ հետաքրքրությունը նվազում է և Ուտրեխտի եկեղեցուն հանձնվում Դորեստադի զգալի հատվածի պատասխանատվությունը։

## Ծանոթագրություններ

Կատեգորիա:Եվրոպական քաղաքներ
Կատեգորիա:Նիդերլանդների քաղաքներ
Կատեգորիա:Պատմական քաղաքներ
Սանդի Յանելլա

**Սանդի Յանելլա** (, ), իտալացի ֆուտբոլիստուհի, Իտալիայի ֆուտբոլի կանանց ազգային հավաքականի և «Սասուոլո» թիմի հարձակվող։ Նախկինում խաղացել է «Լիվոռնո», ապա՝ Ա սերիայում հանդես եկող «Տոռես» և «Կունեո» թիմերում։

Սանդին արձակվել է «Կունեո»-ից այն բանից հետո, երբ այդ թիմն Իտալիայի ֆուտբոլի առաջնության Ա սերիայում խաղալու իր արտոնագիրը վաճառել է «Յուվենտուս»-ին։ 2017 թվականի օգոստոսի 7-ին նա պայմանագիր է ստորագրել «Սասուոլո»-ի հետ։

Նախքան Իտալիայի կանանց ֆուտբոլի ազգային հավաքականում ընդգրկվելը Սանդի Յանելլան հանդես է եկել մինչև 19 տարեկանների հավաքականի կազմում։

## Մարզական նվաճումներ
;*Տոռես* թիմի կազմում
* Ա սերիայի չեմպիոն 2009–10, 2010–11, 2011–12, 2012–13
* Իտալիայի կանանց ֆուտբոլի գավաթակիր 2007–08, 2010–11
* Իտալիայի կանանց ֆուտբոլի սուպերգավաթակիր, 2009, 2010, 2011, 2012, 2013

## Ծանոթագրություններ

## Արտաքին հղումներ
* Սանդի Յանելլան  *Cuneo CF*-ում (իտալերեն)
* Սանդի Յանելլան ՈՒԵՖԱ-ի կայքում (անգլերեն)

Կատեգորիա:Իտալացի կին ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլի հարձակվողներ
Վալենտինա Բերգամասկի

**Վալենտինա Բերգամասկի** (, ), իտալացի ֆուտբոլիստուհի, «Միլանի» և Իտալիայի հավաքականի հարձակվող։ 2014 թվականի աշխարհի և Եվրոպայի մինչև 17 տարեկանների առաջնությունների բրոնզե մեդալակիր, Շվեյցարիայի 2017 թվականի չեմպիոն և գավաթակիր։

## Կարիերա
### Ակումբներ
Վալենտինա Բերգամասկին ծնվել է 1997 թվականի հունվարի 22-ին, Վարեսում։ Ֆուտբոլ խաղալ սկսել է Կարավատե քաղաքի մանկական թիմում։ 2011/12 մրցաշրջանից առաջ պայմանագիր է կնքել «Ալտո Վերբանոյի» հետ, որը հանդես էր գալիս D սերիայում։ 2014 թվականի ամռանը Վալենտինան տեղափոխվել է Շվեյցարիայի առաջնության երկրորդ դիվիզիոնի «Ռապիդ» (Լուգանո)։ 2014/15 մրցաշրջանի արդյունքներով ակումբը հաղթել է առաջնությունում և դուրս եկել բարձրագույն դիվիզիոն։ Հաջորդ մրցաշրջանից առաջ կանանց թիմն առանձնացել է տղամարդկանց ակումբից և վերանվանվել «Լուգանո 1976»։

2018 թվականին Բերգամասկին տեղափոխվել է «Նոյնկիրխ»։ Թիմի կազմում 2016/17 մրցաշրջանում դարձել է Շվեյցարիայի գավաթակիր, նվաճել ոսկե մեդալներ և դարձել առաջնության լավագույն ռմբարկու։ 2017 թվականի հունիսին «Նոյնկիրխը» ֆինանսական խնդիրների պատճառով հրաժարվել է առաջնությունից։ Մեկ ամիս անց Վալենտինան տեղափոխվել է «Բրեշիա»։

2018 թվականի հուլիսին պայմանագիր է կնքել «Միլանի» հետ։

### Հավաքական
2014 թվականին Վալենտինան Իտալիայի մինչև 17 տարեկանների հավաքականի կազմում դարձել է Եվրոպայի և աշխարհի առաջնության բրոնզե մեդալակիր։  2019 թվականի մայիսին նա ընդգրկվել է Իտալիայի հավաքականի հայտացուցակում՝ մասնակցելու Ֆրանսիայում կայանալիք աշխարհի առաջնությանը։

## Ձեռքբերումներ
### Ակումբային
 **Նոյնկիրխ**
* Շվեյցարիայի չեմպիոն - 2016/17
* Շվեյցարիայի գավաթակիր - 2016/17
 **Բրեշիա**
* Իտալիայի սուպերգավաթակիր - 2017

## Ծանոթագրություններ

## Արտաքին հղումներ
* Վալենտինա Բերգամասկիի Էջը soccerway.com կայքում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Իտալացի կին ֆուտբոլիստներ
Կատեգորիա:Կանանց ֆուտբոլի հարձակվողներ
Պրատիմա Կազմի

**Պրատիմա Կազմի** (, ), ), հնդկական հեռուստատեսության դերասանուհի, ով աշխատել է բազմաթիվ բոլիվուդյան ֆիլմերում և հնդկական հեռուստատեսության դրամաներում։ Չնայած, որ նա հիմա աշխատում է հնդկական ֆիլմերում և դրամաներում, իր կարիերան սկսել է 1997 թվականին հնդիկ Վարիս Հուսսեինի «Վեցերորդ երջանկություն» կոչվող անգլիական ֆիլմով։ Այստեղ նա կերտել է *հասարակաց տան տիկնոջ* դերը։ 
           
Չնայած կերտելով մի քանի դրական ու խիստ կերպարներ, Պրատիման մեծ մասամբ հայտնի է բացասական և կիսամութ դերեր խաղալով։ Հայտնի է իր խոսքի խիստ արտահայտմամբ և խռպոտ ձայնով։ Առաջին անգամ արժանացել է «Star Screen Awards» մրցանակին` 2004 թվականին իր «Waisa Bhi Hota Hai» ֆիլմի 2-րդ մասում «Լավագույն բացասական դեր կերտելու համար»։

## Ֆիլմագրություն
Պրատիմա Կազմին խաղացել է հետևյալ ֆիլմերում և դրամաներում.

### Հեռուստատեսություն
* *Itihaas որպես Խաբրի* 
* *X գոտի (1998 թվական)* 
* *Saat Phere որպես Կալիկայի մորաքույր*  
* *[[Մերժվածը (հեռուստասերիալ)|Մերժվածը]] որպես Սումիտրա Դևի / Նանի (2008-2015 թվականներ)* 
* *Jabb Love Hua as Raghu's grandmother (2006-2007 թվականներ)*  
* *Kammal որպես Ռամա*  
* *Kya Haadsa Kya Haqeeqat որպես Բհարինին Կաբոյում*    
* *Kesar որպես Աբհիի մայր*  
* *Mann Kee Awaaz Pratigya որպես Գուրումա*  
* *Mere Angne Mein որպես Բուա Դադի*   
* *Ishq Ka Rang Safed որպես Ինդրանի (2015-2016 թվականներ)*  
* *Siya Ke Ram որպես Կայիկեսի*    
* *Humko Tumse Ho Gaya Hai Pyaar Kya Karein որպես Դհարամվեերի ավագ քույր (2016 թվական)*  
* *Kaala Teeka որպես Մաայի (2017 թվական)*  
* *[[Թռիչք (հեռուստասերիալ)|Թռիչք]] որպես Ռաջեշվարի Դևի (2018 թվական)*  
* *Phir Laut Aayi Naagin որպես Անանդի ավագ քույր Մոհինի (2019 թվական)*  
* *Bhabiji Ghar Par Hain! որպես Հելեն Միշրա Վիբհուտիի մայր (2020 թվական)*  
* *Nath Jewar Ka Janjeer (2021 թվական)*

### Ֆիլմեր

## Ծանոթագրություններ

## Արտաքին հղումներ
*BollywoodHungama.com պաշտոնական կայքէջում

Կատեգորիա:Հնդիկ դերասանուհիներ
Կատեգորիա:Հեռուստատեսային դերասանուհիներ
Վլադիմիր Արինին

**Վլադիմիր Արինին** ( ), ռուս խորհրդային գրող, լրագրող, գավառագետ։

## Կենսագրություն
Ծնվել է Օրենբուրգի մարզի Պոնոմարյովկա գյուղում։ 1962 թվականից ապրել է Վոլոգդայում։ Աշխատել է տեղական «Վոլոգդական կոմսոմոլեց», «Կարմիր հյուսիս» և «Ռուսական հյուսիս» թերթերում։

Մահացել է 2020 թվականի փետրվարի 28-ին Վոլգդայում։

## Ստեղծագործական կյանք
Արինինը իր ստեղծագործական ուղին սկսել է որպես մանկական գրող։ 1975 թվականին լույս է տեսել նրա «Սևաչյայի հեքիաթ» գիրքը, իսկ հետո գիտական ֆանտաստիկա ժանրի «Նարնջագույն աստղ» (1979 թվական) և «Ծաղիկը տիեզերքում» (1983 թվական) գրքերը։ Վերջին ստեղծագործությունը ներառվել է «Հեքիաթներ և ֆանտազիաներ» հավաքածուի մեջ (1983 թվական)։

Ավելի ուշ հրատարակվել են նրա «մեծերի» ստեղծագործությունները, դրանց թվում են՝ «Գեներալիսիմուսի ստվերը» (փաստավավերագրական ստեղծագործություն Ստալինի մասին, 1991 թվական) «Կանանց կարդալը արգելվածէ» (1994 թվական), «Պուշկինի չբացահայտված գաղտնիքները» (2002 թվական), «Միայն սիրո մեջ» (2002 թվական), «Կանանց արգելված է» (2002 թվական), որոնց մեջ հեղինակը ներկայացնում է կարդացողին «պատմական գաղտնիքների» իր տարբերակը Պուշկինի մահվան , Իվան IV Ահեղի գարադարանի, Ասք Իգորի ճակատամարտի մասին հուշարձանի և այլնի վերաբերյալ։ Նա նաև հեղինակել է պիեսներ՝ Կոնստանտին Բատյուշկովի, հին ռուս նկարիչ Դիոնիսիիի մասին։ Նրան է պատկանում «Վոլոգդայի գանձը» գիրքը՝ Վոլոգդա երկրի հեքիաթների և լեգենդների ժողովածու։

## Հրապարակումներ
* 
* 
* 
* 
* 
* 
* 
* 
* Արինին Վ., Արևի ճառագայթով։ երկխոսություն կոմպոզիտորի մասին, ստեղծագործություն ժառանգությունից, Գավրիլյան գաղտնիքները, Վոլոգդա

## Ծանոթագրություններ

## Արտաքին հղումներ
* Արինինի կենսագրությունը Վոլոգդայի մարզի կառավարության կայքում
* Արինինի տարեգրություններ…

Կատեգորիա:Ռուս գրողներ
Կատեգորիա:Ռուս լրագրողներ
Վիլնյուսի համաժողով

thumb|Նախագահությունը և քարտուղարությունը
**Վիլնյուսի համաժողով** (; иначе *Конференция литовцев*, ), լիտվացի պատվիրակների համագումարը Վիլնյուսում 1917 թվականի սեպտեմբերի 18-22-ը, որը գումարվել է գերմանական օկուպացիոն իշխանությունների թույլտվությամբ, իր որոշումներով սկիզբ դրեց լիտվական պետության ստեղծմանը և 20 հոգուց բաղկացած Լիտվայի խորհուրդ ընտրեց։

thumb|left|Վիլնյուսի կոնֆերանսի անցկացման վայրը (այսօր Լիտվայի ռուսական դրամատիկական թատրոն)
thumb|left|140px|Հիշատակի սալաքար
Կազմկոմիտեն, որը ներառում էր Սալյամոնաս Բանայտիսին, Թադաս Դաուգիրդասին (երկուսն էլ ներկայացնում էին Կաունասը), Պյատրաս Կլիմասին, Անտանաս Սմետոնին, Յոնաս Ստանկյավիչյուսին, Յուրգիս Շաուլիսին (Վիլնյուս) և այլոց, 1917 թվականի օգոստոսին իր առաջին նիստերին նախապատրաստել է ինքնուրույն լիտվական պետության ստեղծման բանաձևերի նախագծերը և ընտրել մասնակիցների թեկնածությունները։ Կոմիտեն ձգտում էր հավաքել տարբեր շերտերի ու քաղաքական հայացքների ներկայացուցիչների՝ Լիտվայի յուրաքանչյուր նահանգից 5-8-ական պատվիրակներ։ Ենթադրվում էր 32 գավառներից 264-ի, Վիլնյուսի և Կաունասի մասնակցությունը, որոնք ներկայացնում էին տարբեր դասեր, կուսակցություններ և հասարակական-քաղաքական հոսանքներ։

Խորհրդաժողովը տեղի է ունեցել Յոնաս Բասանավիչյուսի ղեկավարությամբ՝ թատրոնի շենքում՝ կազմակերպչական կոմիտեի հրավիրած պատվիրակների մասնակցությամբ, քանի որ գերմանական իշխանությունները ընտրությունների անցկացումը թույլ չեն տվել։ Հրավիրված 264 պատվիրակներից խորհրդաժողովին մասնակցել է 214 մարդ (այլ տեղեկություններով՝ 222-ը)։ Նրանց թվում էին 66 քահանաներ, 65 գյուղացիներ, 60 տավորականներ և այլք։ Ազգայնականներ թաուտինինկովն ու քրիստոնյա դեմոկրատները ներկայացնում էին Անտանաս Սմետոնան, Յոկուբաս Շյառնասը, Վլադաս Միրոնասը, Կազիս Բիզաուսկասը և ուրիշներ, Սոցիալ-դեմոկրատական կուսակցության աջ թևը՝ Միկոլաս Բիրժիշկան, Ստյապոնաս Կայրիսը, ձախ թևը՝ Պրանաս Էյդուկյավիչուսը։

2007 թվականի սեպտեմբերի 17-ին Վիլնյուսի Բասանավիչյաուս փողոցում (Jono Basanavičiaus g. 13) նախկին թատրոնի շենքում նախագահ Վալդաս Ադամկուսի մասնակցությամբ բացվեց հուշատախտակը՝ լիտվերենով տեքստով։

## Ծանոթագրություններ

## Արտաքին հղումներ
* 

Կատեգորիա:Կոնֆերենցիաներ
Մհերի դռան արձանագրություն

**Մհերի դռան արձանագրություն**, Վանի թագավորության արքաներ Իշպուինիի (մ․թ․ա․ 825-810) և Մենուայի (մ․թ․ա․ 810-786) համատեղ գահակալության շրջանում գրված ուրարտերեն սեպագիր արձանագրությունը, որը գտնվում է Վան քաղաքի հյուսիս-արևելքում, Վանի բերդից 7 կմ հեռավորության վրա գտնվող Ակռբի լեռնաբազուկի մեջտեղում՝ Մհերի դուռ կոչվող քարաժայռի վրա։

## Արտաքին տեսք
Մհերի դուռ քարաժայռը փորագրված է դռան ձև ունեցող հարթակի նմանությամբ՝ Վանի թագավորության արքաներ Իշպուինիի (մ․թ․ա․ 825-810) և Մենուայի (մ․թ․ա․ 810-786) հրամանով, որի վրա գրված է ուրարտերեն մի ընդարձակ արձանագրություն։ Մհերի դուռը ունի ուղղանկյունաձև եռախորշ կառուցված, հարթակ՝ դռան առջևում, ջրահեռացման ակոսներ և ժայռափոր աստիճաններ։

Արձանագրության բարձրությունը մոտ 4 մետր է, լայնությունը՝ 2,6 մետր, խորությունը՝ 1,7 մետր և բաղկացած է 80 տողից։ Արձանագրության ստորին տողերը ջարդվել և եղծվել են գանձ որոնողների ձեռքով։

Հայերը քարաժայռը Մհերի դուռ են անվանել՝ այն կապելով «Սասնա ծռեր» դյուցազներգության հերոս Փոքր Մհերի հետ, որը իբր աշխարհի չարությունից հոգնած, ապաստանել է այդտեղ։

## Բովանդակություն
Մհերի դռան վրա կրկնվող արձանագրությում հիշատակվում են այն ժամանակվա ուրարտական պետության աստվածների, աստվածուհիների և «աստվածությունների» կանոնակարգված ցուցակը և նրանցից յուրաքանչյուրին մատուցվելիք զոհերի քանակը։

## Նշանակություն
Մհերի դուռը եղել է Վանի թագավորության կարևորագույն ծիսապաշտամունքային համալիրներից մեկը, որտեղ տեղի են ունեցել կենդանիների զոհաբերություններ, հեղումներ և գուշակություններ։

## Ծանոթագրություններ

Կատեգորիա:Վանի թագավորության արձանագրություններ
Կատեգորիա:Վան
Միացյալ համաշխարհային քոլեջ Թաիլանդում

**Միացյալ Համաշխարհային քոլեջ Թաիլանդում** ( (**UWCT**), ) միջազգային դպրոց՝ 2-18 տարեկան երեխաների համար և գիշերօթիկ դպրոց՝ 16-18 տարեկան երեխաների համար։ Այն կրթություն է ապահովում միջազգային բակալավրիատի ծրագրով (IB Primary Years Programme, en_IB Middle Years Programme, en_IB Diploma Programme), և համարվում է «Միացյալ Համաշխարհային Քոլեջներ» շարժման 18 քոլեջներից մեկը։ Դպրոցը հիմնադրվել է 2008 թվականին և մինչև 2016 թվականին «Միացյալ Աշխարհի Քոլեջներ» շարժման միանալը, կրում էր «Պխուկետի միջազգային ակադեմիա» (Phuket International Academy Day School, PIADS ) անվանումը.

Դպրոցը գտնվում է արևադարձային «Խաո Պրա Տեո» անձրևային ջունգլիների ազգային պարկի ստորոտում՝ (, ) Թաիլանդի Պխուկետ կղզում։ Քոլեջը գտնվում է  wellness «Tanyapura» սպորտային համալիրի  հարևանությամբ և 2019 թվականի ապրիլի 21-ից «Wayback Machine»-ում (), որը հանդիսանում է շահույթ չհետապնդող գործընկեր՝ մասնագիտացած պրոֆեսիոնալ մարզիկների մարզման մեջ։ Այսպիսով, դպրոցի աշակերտները հնարավորություն ունեն մուտք գործել համալիրի ենթակառուցվածքներ, ինչպես նաև սպորտային, առողջարարական և հոգեբանական ծրագրերին, ինչպես դպրոցական ծրագրի շրջանակներում, այնպես էլ որպես լրացուցիչ դասընթացներ՝ մասնագիտական աճի կամ ակտիվ հանգստի համար՝ կախված նրանց հետաքրքրություններից։ Դրա շնորհիվ աշակերտներն ու շրջանավարտները պարբերաբար մասնակցում և մրցանակային տեղեր են զբաղեցնում տեղական և միջազգային մրցումներում, ներառյալ Հարավասիական խաղերը և Օլիմպիական խաղերը։

## Պատկերասրահ

Պատկեր:UWC Thailand campus canteen.jpg
Պատկեր:UWC Thailand community.jpg
Պատկեր:UWC Thailand campus.jpg
Պատկեր:UWC Thailand multicultural day.jpg
Պատկեր:UWC Thailand mindfulness.jpg
Պատկեր:UWC Thailand Opening.jpg
Պատկեր:UWC Thailand olympic pool.jpg
Պատկեր:UWC Thailand recess.jpg
Պատկեր:UWC Thailand swim team.jpg
Պատկեր:UWC Thailand sailing.jpg
Պատկեր:UWC Thailand workshop.jpg
Պատկեր:UWC Thailand walkway.jpg


## Ծանոթագրություններ

Կատեգորիա:Թաիլանդի մասնավոր դպրոցներ
Նենսի Չայլյան

**Նենսի Գրիգոր Չայլյան** (, , մայիսի 28 1991), լիբանանահայ ֆուտբոլիստ, կիսապաշտպան, լիբանանյան SAS ակումբի և Լիբանանի կանանց ֆուտբոլի ազգային հավաքականի խաղացող։

## Ակումբային կարիերա
2019 թվականի օգոստոսի 27-ին Չայլյանը սկսում է խաղալ է ՍԱՍ (Stars Association for Sports) ակումբի կողմից։  Նա օգնեց իր թիմին զբաղեցնել 2019 թվականի WAFF կանանց ակումբային առաջնության փոխչեմպիոնի տիտղոսը, և նա ճանաչվեց որպես մրցաշարի լավագույն խաղացող։  2020 թվականի հունվարի 21-ին Չայլյանը միանում է Քուվեյթի ֆուտզալի «Ալ-Արաբի» ակումբին։ 2021 թվականի դեկտեմբերին Չայլյանը խաղում էր Մալդիվների Police Club ակումբում։

## Նվաճումները
**Սադակա**

* Լիբանանի կանանց ֆուտբոլային լիգա՝ 2010–11, 2011–12, 2012–13
* Լիբանանի կանանց ՖԱ գավաթ՝ 2010–11, 2011–12

**ՍԱՍ**

* Լիբանանի կանանց ֆուտբոլային լիգա՝ 2014–15, 2019–20, 2021–22
* Լիբանանի կանանց ՖԱ գավաթ. 2014–15

**ՖԱ Բեյրութ**

* Լիբանանի կանանց ՖԱ գավաթ՝ 2015–16
* Լիբանանի կանանց սուպերգավաթ՝ 2015–16

**Զուկ Մոսբեհ**

* Լիբանանի կանանց ֆուտբոլային լիգա՝ 2017–18
* Լիբանանի կանանց ՖԱ գավաթ՝ 2016–17, 2017–18
* Լիբանանի կանանց սուպերգավաթ՝ 2017թ

**Անհատական**

* WAFF-ի կանանց ակումբային առաջնություն հավագույն խաղացողի՝ 2019 թ
* Լիբանանի կանանց ֆուտբոլային լիգայի լավագույն խաղացող՝ 2010–11թթ
* Լիբանանի կանանց ֆուտբոլային լիգայի լավագույն ռմբարկու՝ 2008–09, 2016–17
*

## Ծանոթագրություններ

## Արտաքին հղումներ
* 
* Nancy Tchaylian at Goalzz.com (also in Arabic at Kooora.com)
* https://www.falebanon.com/player/24203/

Կատեգորիա:Լիբանանահայ ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հայ կին ֆուտբոլիստներ
Կատեգորիա:Ալաշկերտի ֆուտբոլիստներ
ՆԱՏՕ-ի գագաթնաժողովը Բրյուսելում (2022)

**Արտահերթ գագաթնաժողով**, որտեղ հանդիպել են ՆԱՏՕ-ի պետությունների ղեկավարները և կառավարությունների ղեկավարները, տեղի է ունեցել Բրյուսելում (Բելգիա) 2022 թվականի մարտի 24-ին։ Հանդիպումը տեղի է ունեցել 2022 թվականին ռուսական զորքերի Ուկրաինա ներխուժման պատճառով։

Նույն օրը կայացել են «Մեծ յոթնյակի» առաջնորդների հանդիպումները։ Ուկրաինայի նախագահ Վոլոդիմիր Զելենսկին մասնակցել է տեսակոնֆերանսի ձևաչափով և ելույթ ունեցել գագաթնաժողովում։ Զելենսկին ՆԱՏՕ-ի երկրներին խնդրել է Ուկրաինային ռազմական տեխնիկա տրամադրել, այդ թվում՝ մարտական ինքնաթիռներ, տանկեր և զրահատեխնիկա։ Նա նաև ՆԱՏՕ-ին կոչ է արել ոչ թռիչքային գոտի սահմանել Ուկրանիայի վրա օդային ու հրթիռային հարվածները կանխելու համար։ Գագաթնաժողովում ՆԱՏՕ-ի որոշ պետություններ պարտավորվել են ավելացնել ռազմական ծախսերը։

Գագաթնաժողովում ղեկավարները նաև պայմանավորվել են գլխավոր քարտուղար Ենս Սթոլթենբերգի լիազորությունների ժամկետը ևս մեկ տարով երկարացնել մինչև 2023 թվականի սեպտեմբեր։

Գագաթնաժողովից հետո ղեկավարները համատեղ հայտարարություն են հրապարակել, որում դատապարտել են խաղաղ բնակիչների վրա Ռուսաստանի հարձակումները և կոչ են արել Ռուսաստանին անհապաղ դադարեցնել ռազմական գործողություններն Ուկրաինայում, ինչպես սահմանվել էր մեկ շաբաթ առաջ Միջազգային դատարանի կողմից։

## Ներկա առաջնորդներ

## Ծանոթագրություններ

Կատեգորիա:2022 քաղաքականությունում
Կատեգորիա:ՆԱՏՕ-ի գագաթնաժողովներ
Գայանե Կոստանյան

**Գայանե Կոստանյան** (), հայ ֆուտբոլիստ, հարձակվող։ Խաղացել է Հայաստանի ֆուտբոլի կանանց ազգային հավաքականի կազմում։

## Կենսագրություն
Գայանե Կոստանյանը իր կարիերան սկսել է երևանյան «Քոլեջ» ակումբում։ «Քոլեջ»-ի հետ միասին բազմիցս դարձել է Հայաստանի գավաթի չեմպիոնատի գավաթակիր։ 2004 թվականին 16 տարեկան հասակում ճանաչվել է երկրի լավագույն կին ֆուտբոլիստ։ Այնուհետև նա մի քանի մրցաշրջան անցկացրել է լիբանանյան «Օմենմեն» ակումբում։

2012 թվականին նա տեղափոխվել է ուկրաինական «Նեֆտեխիմիկ» (Կալուշ) ակումբ։ Ուկրաինայի առաջնությունում 12 խաղի ընթացքում դարձել է 8 գոլի հեղինակ։ Մրցաշրջանի ավարտին նա դարձավ Ուկրաինայի գավաթի գավաթակիր և ազգային առաջնության արծաթե մեդալակիր։

2013 թվականի հունվարին տեղափոխվել է ռուսական Կուբանոչկա կանանց ակումբ։ Ռուսաստանի բարձրագույն դիվիզիոնում երեք չավարտված մրցաշրջանների ընթացքում նա մասնակցել է 27 հանդիպման մեջ, որտեղ 9 գոլի հեղինակ դարձավ։ 2014 թվականին Կուբանոչկան Ռուսաստանի գավաթի եզրափակչին հասավ, բայց Գայանե Կոստանյանը չմասնակցեց այդ եզրափակիչ հանդիպմանը։

2015 թվականին նա հանդես է եկել Ղազախստանի «Կոկշե»-ի կազմում, որի հետ դարձել է Ղազախստանի առաջնության բրոնզե մեդալակիր և հասել է մինչ ազգային գավաթի եզրափակիչ։

Իր  կարիերայի ավարտից հետո Ֆրանսիայում աշխատել է որպես երեխաների մարզիչ։ 

Նա հանդես է եկել Հայաստանի երիտասարդական հավաքականում։ Երիտասարդ տարիքից խաղացել է նաև ազգային հավաքականում, 2010-ականների սկզբին եղել է թիմի ավագ։ Պաշտոնական մրցաշարերում նա ազգային հավաքականի կազմում մասնակցել է առնվազն 17 հանդիպման մեջ։

## Ծանոթագրություններ

## Արտաքին հղումներ
* 
* Профиль на сайте wfpl.com.ua

Կատեգորիա:1988 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Երևան քաղաքում ծնվածներ
Կատեգորիա:Կանանց ֆուտբոլի հարձակվողներ
Կատեգորիա:Հայ կին ֆուտբոլիստներ
Կատեգորիա:Հուլիսի 20 ծնունդներ
Ջուլիա Դոմենիկետտի

**Ջուլիա Դոմենիկետտի** (, ), իտալացի ֆուտբոլիստ, կիսապաշտպան, հանդես է եկել «Ֆիորենտինա» թիմում, հիմնականում խաղացել է «Սասարի Տորեսի» կազմում Իտալիայի Ա Սերիայում։ Մոտ մեկ տասնամյակ հանդես է եկել Իտալիայի հավաքականի կազմում՝ մասնակցելով Եվրոպայի երեք առաջնության։

## Կարիերա
### Թիմային
Ջուլիա Դոմենիկետտին եղել է Անկոնայի «Անկոսպեդ» ակումբի սան, մարզվել է Անտոնելո Պելատիի ղեկավարությամբ, մինչև 14 տարեկանը հանդես է եկել C Սերիայում։ 1999 թվականից հանդես է եկել «Վիգոր Սենիգալլիա» թիմում, որի կազմում խաղացել է մինչև 2003 թվականը՝ երեք մրցաշրջան հանդես գալով B Սերիայում, իսկ 2002/2003 մրցաշրջանում հանդես է եկել A2 Սերիայում։ 2003/2004 մրցաշրջանում հանդես է եկել Սարդինիայի «Սասարի Տորես» թիմում և դարձել Իտալիայի լավագույն կիսապաշտպաններից մեկը՝ գրեթե 12 մրցաշրջան անընդմեջ անցկացնելով այդ ակումբում (բացառությամբ 2011/2012 մրցաշրջանի «Կիազիելիս»-ում ելույթներից)։ 2014/2015 մրցաշրջանում հայտարարել է իր կարիերան ավարտելու մասին, խաղում է «Չիտտա-դի-Ֆալկոնարա» թիմում Իտալիայի 5x5 ֆուտբոլի առաջնության՝ Ա Սերիայում։ 2016 թվականին տեղափոխվել է Մոնտեսիլվանո ակումբ, որի հետ անմիջապես նվաճել է Իտալիայի Սուպերգավաթը։

### Հավաքականում
Խաղացել է Իտալիայի մինչև 19 և մինչև 21 տարեկանների հավաքականներում։ Իր նորամուտը հիմնական կազմում նշել է 2005 թվականի ապրիլի 13-ին՝ Դանիայի հետ ընկերական խաղում։ Ազգային հավաքականի կազմում անցկացրել է ավելի քան 80 հանդիպում, այդ թվում՝ ընկերական։ Խաղացել է 2005 թվականի Եվրոպայի առաջնություններում (բոլոր երեք հանդիպումները խմբային փուլում), 2009 թվականի (երեք հանդիպումները խմբային փուլում և քառորդ եզրափակիչում) և 2013 թվականին։ Դոմենիկետիի խաղը Չեխիայի դեմ փլեյ-օֆֆում իտալացիներին թույլ է տվել հասնել Եվրո 2005-ին և Եվրո-2009-ին։

## Նվաճումներ
* Իտալիայի չեմպիոն՝ 2009/2010, 2010/2011, 2012/2013
* Իտալիայի գավաթի հաղթող՝ 2003/2004, 2007/2008
* Իտալիայի Սուպերգավաթի հաղթող՝ 2009, 2010, 2013

## Ծանոթագրություններ

Կատեգորիա:Իտալացի կին ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Էդուարդ Սողոմոնյան

**Էդուարդ Սողոմոնյան** (, ), Հայաստանում ծնված բրազիլացի հունահռոմեական ոճի ըմբիշ, 2016 թվականին Ռիո դե Ժանեյրոի և 2020 թվականին Տոկիոյի օլիմպիական խաղերի մասնակից։

## Կարիերա
Էդուարդ Սողոմոնյանը ծնվել է Երևանում, 2012 թվականից բնակվում է Բրազիլիայում։ 2015 թվականի մայիսին հաղթել է Բրազիլիայի առաջնությունում։ 2015 թվականի նոյեմբերին Բուենոս Այրեսում՝ Հարավային Ամերիկայի առաջնությունում, Էդուարդ Սողոմոնյանը նվաճել է չեմպիոնի տիտղոսը՝ դրանով իսկ հնարավորություն ստանալով հանդես գալ Ռիո դե Ժանեյրոյի Օլիմպիական խաղերում։ 2016 թվականի օգոստոսի Օլիմպիական խաղերում նա անհաջող է հանդես եկել՝ 1/8 եզրափակիչ փուլում պարտվելով վրացի Յակոբ Կաջայային և գրավել 16-րդ տեղը։ 2020 թվականի մարտին Օտտավայում անցկացվող համաամերիկյան օլիմպիական որակավորման մրցաշարում արտոնագիր է ստացել Տոկիոյի Օլիմպիական խաղերին մասնակցելու համար։ 2021 թվականի օգոստոսին Օլիմպիական խաղերի 1/8 եզրափակիչում պարտվել է գերմանացի Էդուարդ Պոպին՝ վերջնական արդյունքում գրավելով 13-րդ տեղը։

## Նվաճումներ
* Ըմբշամարտի աշխարհի առաջնություն 2015 - 14
* Հարավային Ամերիկայի ըմբշամարտի առաջնություն 2015 - 1
* Ըմբշամարտի պանամերիկյան առաջնություն 2016 - 2
* Օլիմպիական խաղեր 2016 - 16
* Ըմբշամարտի պանամերիկյան առաջնություն 2019 - 8
* Օլիմպիական խաղեր 2020 - 13

## Ծանոթագրություններ

Կատեգորիա:Բրազիլացի ըմբշամարտիկներ
Կատեգորիա:Հայ ըմբշամարտիկներ
Ռետինե խողովակային անիմացիա

մինի|Պատկեր «A Picnic Panic» (1935) անիմացիոն ֆիլմից
**Ռետինե խողովակային անիմացիա`** առաջին անիմացիոն ոճն էր, որը համընդհանուր կիրառվում էր ամերիկյան անիմացիոն ոլորտում։ Որոշիչ հատկանիշը իրերի մեծամասնության չափազանց ճկուն շարժումն է, ինչի արդյունքում բոլոր առարկաներն ու կերպարները նմանվում են ռետինե խողովակի։ Թեև ոճը դուրս եկավ կիրառումից 1930-ական թվականներին, վերջին տարիներին այն կրկին որոշ չափով վերածնվեց՝ «Cuphead», «Bendy and the Ink Machine» և «Steven Universe» մուլտիպլիկացիոն ֆիլմերի միջոցով։

## Ծանոթագրություններ

Կատեգորիա:Մուլտիպլիկացիա
Աբդուլ Ղանի Բարադար

Մոլլա **Աբդուլ Ղանի Բարադար** (, ), նաև հայտնի է որպես մուլլա **Բարադար Ահունդ**,  աֆղանական «Թալիբան» շարժման դաշտային հրամանատարն ու քաղաքական թևի առաջնորդը։ 1994 թվականի ստեղծված «Թալիբան» ահաբեկչական շարժման հիմնադիրներից մեկը։ Մոլլա Մուհամմեդ Օմարի տեղակալը (հնարավոր է նաև ազգականը) և Քվետտա Շուրայի խորհրդի ղեկավարը։ 2009 թվականից մինչև 2021 թվականը դե ֆակտո դիտարկվել է որպես «Թալիբանի» առաջնորդ, թեև շարժման դե յուրե առաջնորդը իսլամական աստվածաբան Հայբաթուլա Ախունձադան է։

## Կենսագրություն
Էթնիկ ծագմամբ պուշթուն է՝ դուրրանի ցեղի պոպալզայ կլանից։ Աֆղանստանում պատերազմի ժամանակ կռվել է խորհրդային զորքերի դեմ։ 1994 թվականին օգնել է Օմարին՝ հիմնել «Թալիբանը»։ Ղանին, որը նաև հայտնի է որպես Աբու Հաֆս Նեջդա, կազմակերպել է վերապատրաստման ճամբարներ և հարձակումներ է ծրագրել ցեղային առաջնորդների և օտարերկրացիների վրա։

Թալիբների կառավարման ժամանակ (1996-2001) տարբեր պաշտոններ է զբաղեցրել, այդ թվում եղել է Հերաթ և Նիմրուզ նահանգների կառավարիչը և Արևմտյան Աֆղանստանում ռազմական կորպուսի հրամանատարը։ ԱՄՆ պետդեպարտամենտը նրան դիտարկել է որպես գլխավոր շտաբի պետի տեղակալ և Քաբուլի ռազմական կորպուսի հրամանատար։ Ինտերպոլը նրան համարում էր պաշտպանության նախարարի տեղակալ։

2010 թվականի փետրվարի 8-ին ձերբակալվել է Պակիստանի հետախուզության կողմից։

2013 թվականի սեպտեմբերի 21-ին Աֆղանստանի կառավարության խնդրանքով վաղաժամկետ ազատ է արձակվել Պակիստանի բանտից։

2021 թվականի օգոստոսի 15-ին Աֆղանստանի կառավարական ուժերի վրա «Թալիբան» շարժման հաջող հարձակումից հետո, երբ երկրի կառավարությունը տապալվեց և նախագահ Աշրաֆ Հանին փախավ երկրից, երկրի վրա վերահսկողությունն անցավ Աբդուլ Ղանի Բարադարին։

2021 թվականի օգոստոսի 17-ին Բարադարը, 2001 թվականին «Թալիբանի» առաջին կառավարության անկումից հետո առաջին անգամ, վերադարձել է Աֆղանստան։

2021 թվականի սեպտեմբերի 3-7-ը եղել է Աֆղանստանի Իսլամական Էմիրության կառավարության ղեկավարը։

2021 թվականի սեպտեմբերի 7-ից Աֆղանստանի Իսլամական Էմիրության փոխվարչապետի պաշտոնակատարն է։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Աֆղանստանի քաղաքական գործիչներ
Այգեձոր (Երևանի թաղամաս)

մինի|Այգեձոր թաղամասի մի մասը՝ զուգահեռ անցնող Մարշալ Բաղրամյան պողոտայի հարևանությամբ (2009)
**Այգեձոր**` Երևանի թաղամասերից մեկը, որն այժմ Արաբկիր վարչական շրջանի մաս է կազմում։ Չնայած այն փաստին, որ թաղամասի սահմանները ստույգ գծանշված չեն, կարելի է ասել, որ այն զբաղեցնում է մոտավորապես 4000 քառակուսի մետր տարածք։ Այն հիմնականում զբաղեցված է առանձնատներով ու այգիներով։

## Պատմությունը
19-րդ դարի դրությամբ Այգեձորը կազմել է Կոնդ թաղամասից հյուսիս-արևմուտք ու Կոնդի մաս կազմող Ձորագյուղ թաղամասից հյուսիս ընկած տարածքը՝ հանդիսանալով փաստորեն Ձորագյուղի բնական հյուսիսային շարունակությունը։ 20-րդ դարում Ձորագյուղի հերթական սողանքից հետո որոշվում է քանդել Ձորագյուղի՝ Սուրբ Սարգիս եկեղեցու հարևանությամբ Հրազդանի կիրճում գտնվող թաղամասը։ Սակայն Այգեձորը չի վնասվել ու քանդվել։

Այն գտնվել է Երևանից ու Կոզեռն գերեզմանատնից դեպի Աբուհայաթ ու Եղվարդի բարձրունքները ընկած ճանապարհի հարևանությամբ, հանդիսանալով Երևանից դուրս գտնվող տարածք։

20-րդ դարում ըստ Ալեքսանդր Թամանյանի Երևանի գլխավոր նախագծի Կոզեռնը քանդվեց, իսկ նորակառույց Օպերայից դեպի Արաբկիր նորակառույց շրջանը կառուցվեց պողոտա, որը ստացավ Մարշալ Բաղրամյանի անունը։ Պողոտան դարձավ Այգեձորի հյուսիսային սահմանագիծը։ Արևելյան սահմանագիծը Պռոշյան փողոցն է։ Հարավ-արևմտյան սահմանագիծը ի սկզբանե հանդիսացել է Հրազդանի կիրճը։ Այգեձորի հարավային սահմանագիծը կիրճում կառուցված Կառավարական առանձնատներն են։ Ինչը համարել Այգեձորի հյուսիս-արևմտյան սահմանագիծ բարդ է ասել։ Կիրճը հարավից հյուսիս անցնում է՝ հասնելով Կիևյան կամրջին, այնուհետև վերածվելով Բլուր կոչվող թաղամասին։

21-րդ դարի սկզբի դրությամբ Այգեձորում գտնվող տարածքները ունեն բարձր արժեք։ Այստեղ են գտնվում դիվանագիտական մի շարք ծառայություններին պատկանող կամ վարձակալվող առանձնատներ, ինչպես նաև բազմաթիվ հյուրատներ։ Թաղամասի գրեթե ողջ երկայնքով անցնում է Այգեձորի փողոցը։

## Գրականություն

* Երվանդ Շահազիզ — «Հին Երևանը» — Մուղնի Հրատարակչություն, 2003
* Թադևոս Հակոբյան — «Երևանի պատմությունը»

Կատեգորիա:Արաբկիր վարչական շրջանի թաղամասեր
Իլգա-Իվոլգա

«**Իլգա-Իվոլգա**» (), 1972 թվականի խորհրդային գեղարվեստական ֆիլմ, որը նկարահանել է  ռեժիսոր Յանիս Սթրեյչը Վոլդեմար Բաալի սցենարով Ռիգայի կինոստուդիայում։

## Սյուժե
Պատերազմի հենց սկզբում Կարմիր բանակի սպա Ֆեոդոր Պոլիգինը գերի է ընկել։ Գերությունից փախչելուց հետո նա, լինելով ծանր վիրավոր, ապաստան է գտնում «Իվոլգի» խուտորում՝ ծեր Յազեպի մոտ։ Վերքը Ֆեոդորին հնարավորություն չէր տալիս անհապաղ հեռանալ, և նա որոշ ժամանակ թաքնվում էր մեծ գոմում։

Յազեպի թոռնուհին՝ Իլգան և Ֆեոդորը սիրահարվում են միմյանց, սակայն ստիպված են լինում իրենց հետապնդող ոստիկանության պատճառով այլ ապաստան փնտրել։ Պարտիզաններին հաջողվում է վիրավոր սպային տեղափոխել ռազմաճակատի գծից այն կողմ։ Իլգային պատսպարում է պարտիզանական կապավորի ընտանիքը, սակայն շուտով նրան մատնում է գյուղացիներից մեկը։

Իլգան ձերբակալության ժամանակ սպանվում է պատժիչների կողմից։ Քրիստինեին հաջողվում  է փրկել նրա նորածին դստերը, որին Ֆեոդորը տեսնում է միայն երկար տարիներ անց՝ արդեն որպես հասուն աղջիկ, որն արտասովոր նման է մորը։

## Դերերում
* Լիգա Լիեպինյա – *Իլգա
* Գենադի Կորոլկով – *Ֆեոդոր Պոլիգին
* Նիկոլայ Երյոմենկո (ավագ) – *Ֆեոդորը հասուն տարիքում
* Վալենտինս Սկուլմե – *Յազեպ
* Իվար Կալնինշ – *Յուրիս
* Դինա Կուպլե – *Քրիստինա
* Յուրիս Պլյավինշ – *Արթուր
* Ալիտա Ալկնե-Բրուգանե – *Արթուրի մայրը
* Էվալդս Վալտերս – ''ավտոբուսի ուղևոր

Էպիզոդներում
* Յանիս Զեննե, Ա. Բանդիերիս, Առնո Ուպենիեկս, Ռոբերտս Ցեպլիտիս

## Նկարահանող խումբ
* Սցենարի հեղինակ՝ Վոլդեմար Բաալ
* Բեմադրող ռեժիսոր՝ Յանիս Սթրեյչ
* Բեմադրող օպերատոր՝ Մարիս Ռուձիտիս
* Կոմպոզիտոր՝ Պետերիս Պլակիդիս
* Բեմադրող նկարիչ՝ Ինարա Անտոնե
* Հնչյունային օպերատոր՝ Սաիդա Տրեգուլովա
* Օպերատոր՝ Գ. Կրիևս
* Կոստյումների նկարիչ՝ Նատալյա Շապորինա
* Նկարիչ-գրիմարար՝ Էդիտե Բարկևիչա
* Մոնտաժող՝ Մ. Սուրդեկո
* Խմբագիր՝ Ի. Չերևիչնիկ
* Տնօրեն՝ Գ. Բլումենտալս

## Ծանոթագրություններ

Կատեգորիա:1972 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Մակարոն

**Մակարոն** (), տարբեր տրամագծերի և երկարությունների խողովակների տեսքով մակարոնեղեն։  Խողովակաձև մակարոնների  թվին են պատկանում փետուրները, եղջյուրիկները և խխունջները։

Հայերենում «մակարոն» բառը փոխառվել է  և   լեզուներից, որոնք իրենց հերթին այն վերցրել են  բառից։ Բառի ծագումը կարելի է կապել հուն. μακαρία (մակարիյա) բառի հետ, որը նշանակում է «ապուր գարու ալյուրից կամ հատիկներից», որը մատուցվել է մահացածների հիշատակին։

## Արտադրություն
մինի|Եղջյուրիկներ
Համաշխարհային շուկայում առաջարկվող մակարոնեղենն ունի նախնական բաղադրիչների տարբեր բաղադրատոմսեր և արտադրության տարբեր տեխնոլոգիաներ։

Բարձրորակ մակարոնեղենի պատրաստման համար հրամայական է օգտագործել ալյուր այսպես կոչված կոշտ ցորենի հատիկներից։ Կոշտ ցորենի սորտերը սովորական սորտերից տարբերվում են հացահատիկի մեջ գլյուտենի ավելի շատ պարունակությամբ։ Սա պատրաստի արտադրանքը դարձնում է արտաքին տեսքով գեղեցիկ և հաճելի՝ ուտելու համար. բարձրորակ մակարոնեղենը պահպանում է իր ձևն ու առաձգականությունը ջրի մեջ եռացնելուց հետո։

Քանի որ հացահատիկի մեջ գլյուտենի քանակը կախված է ցորենի հասունացման վերջին փուլում չոր և արևոտ եղանակից, մակարոնեղենի ալյուր պատրաստելու համար հարմար հացահատիկ կարող է արտադրվել միայն երկրագնդի որոշակի վայրերում։ Կոշտ ցորենի սորտերը մեծ և կայուն պահանջարկ ունեն համաշխարհային շուկայում, ինչն էլ պայմանավորում է նման հացահատիկի բարձր գները։
մինի|Խխունջներ

## Ազգային ավանդույթներ
Ավանդաբար Իտալիայում մակարոնեղենը եփում են al dente և մատուցում տարբեր սոուսների, հավելումների հետ, որոնք հատուկ ստեղծված են խոհարարական մասնագետների կողմից՝ ճաշատեսակին ավելացնելու համար։

Միացյալ Նահանգների ազգային խոհանոցում նման սոուս է տարբեր բաղադրատոմսերով պատրաստված կետչուպը։

Այլ երկրների խոհանոցներում մակարոնեղենը հաճախ միայն խավարտ է, որը մատուցվում է մսի կամ այլ ճաշատեսակների հետ։

Մակարոնեղենն ավանդաբար տարածված արտադրանք է աշխարհի շատ երկրների բանակներում և հաճախ պահանջված է հեռավոր ուղևորությունների ժամանակ։ Նման հանրաճանաչությունը պայմանավորված է նրանով, որ մակարոնեղենը՝ որպես կիսաֆաբրիկատ, ունի փոքր քաշ, երկար պահպանման ժամկետ, փաթեթավորման և տեղափոխման հեշտություն և եփման համեմատաբար պարզ ու արագ եղանակներ։

## Ծանոթագրություններ

## Գրականություն
* 
* ГОСТ 31743-2017. Изделия макаронные. Общие технические условия.

Կատեգորիա:Իտալական խոհանոց
Կատեգորիա:Խավարտներ
Լուկա Վոլոնտե

**Լուկա Վոլոնտե** (), իտալացի քաղաքական գործիչ, Եվրոպական ժողովրդական կուսակցություն (ԵԺԿ) ԵԱՀԿ խմբակցության նախկին նախագահ։ Ավարտել է Միլանի համալսարանի քաղաքագիտության բաժինը։ Քրիստոնեա ու կենտրոնամետ դեմոկրատների միության անդամ։

## Քաղաքական կարիերա
1994 թվականին Լուկա Վոլոնտեն դարձել է Իտալիայի Ժողովրդական Կուսակցության (ԻԺԿ) տեղական կառույցների պատասխանատուն։ Նա հետևել է Ռոկո Բուտիլիոնեին ԻԺԿ-ն լքելու ընթացքում ու դարձել նորաստեղծ Քրիստոնեա դեմոկրատների միության հինադիր անդամ։

Լուկա Վոլոնտեն ընտրվել է Պատգամավորների պալատի անդամ Լոմբարդիայի երկրորդ ընտրատարածքից 1996 թվականի ընտրությունների ժամանակ։ Նա վերընտրվել է 2001, 2006 և 2008 թվականներին։ 2010 – 2013 թվականներին նա զբաղեցրել է Եվրոպայի խորհրդի խորհրդարանական վեհաժողովում Եվրոպական ժողովրդական կուսակցության խորհրդարանական խմբի նախագահի պաշտոնը։

## Կոռուպցիոն սկանդալ
2016 թվականի հունիսին «Խավիարային դիվանագիտության» վերաբերյալ Եվրոպական կայունության նախաձեռնության հրապարակած հետաքննական զեկույցներից հետո Միլանի դատախազությունը մեղադրանք է առաջադրել Լուկա Վոլոնտեին երկու՝ փողերի լվացման և կաշառք ընդունելու փաստերի առիթով։ 2017 թվականին պարզվեց նաև, որ Վոլոնտեն ներգրավված է եղել ադրբեջանական լվացքատան սկանդալում՝ փողերի լվացման մի բարդ սխեմայում, որն օգտագործվում էր եվրոպացի քաղաքական գործիչներին կաշառելու համար՝ փորձելով մաքուր պահել Ադրբեջանի հեղինակությունը արտերկրում։ Դատախազության տվյալներով՝ Վոլոնտեն ստացել է 2,39 միլիոն եվրո՝ Եվրոպայի խորհրդում ադրբեջանցի պաշտոնյաներին աջակցություն կազմակերպելու համար։

2021 թվականի հունվարին Միլանի դատարանի X քրեական բաժինը Լուկա Վոլոնտեին դատապարտեց չորս տարի ազատազրկման՝ ադրբեջանցի քաղաքական գործիչներից կաշառք վերցնելու համար։

## Ծանոթագրություններ

Կատեգորիա:Իտալիայի քաղաքական գործիչներ
Կատեգորիա:Միլանի համալսարանի շրջանավարտներ
Օշենտիոս Վրզարյան

**Օշենտիոս Վրզարյան** (, , , ), Գեռլայի Հայ կաթողիկե եկեղեցու առաջին եպիսկոպոսը։ Ռումինիայի «հայկական քաղաքի»՝ Գեռլայի հիմնադիրը։

## Կենսագրություն
Օշենտիոս Վրզարյանը ծնվել է 1655 թվականին Բոտոշանիում։ Նա հայ առաքելական քահանա էր, որը Բիստրիցա էր եկել մոլդովահայերի հետ։

1670 թվականին Վրզարյանը գտնվել է Հռոմում, որտեղ սովորել է և նշանակվել Տրանսիլվանիայի հայոց եպիսկոպոս։ 1672-1686 թվականներին նա կնքել է իր եկեղեցու միությունը Հռոմի հետ։ 1687 թվականին նա եպիսկոպոս է ձեռնադրվել (օծվել) Լվովի հայ կաթոլիկ եկեղեցու եպիսկոպոս Վարդան Հունանյանի կողմից։

Հայկական ոսկով նա գնացել է Վիեննա՝ գնելու մի տարածք, որտեղ կարող էին բնակություն հաստատել հայերը՝ քաղաք կառուցելու համար։ Այսպես ծնվել է Գեռլա քաղաքը, որտեղ նա իր հովվական գործը կատարել է գրեթե տասներկու տարի։

Թուրքերի հետ մարտերի ժամանակ Օշենտիոս Վրզարյանը գերի է ընկել և երեք տարի կալանավորված է եղել Կոստանդնուպոլսում։

1712 թվականին Վրզարյանը գնացել է Վիեննա, որտեղ մահացել է 1715 թվականի մարտի 10-ին։ Կասկածներ կան, որ նրան թունավորել են։

## Ծանոթագրություններ

## Աղբյուրներ
* Bálint Kovács - "Über Rom nach Siebenbürgen", in "Zeitschrift für Siebenbürgische Landeskunde", nr. 1/2006, pp.&nbsp;44–50.
* Ernst Christoph Suttner - "The Armenians and the Episcopate of Gherla" in "Studia Universitatis Babeş-Bolyai, Theology Catholic", Year XLIX, 2004, pp.&nbsp;7–28.
* Ernst Christoph Suttner - "The Armenians of Poland and Hungary in the 17th Century in Concomitant Communion with the Church of Rome and the Armenian Patriarchal Church" in "Studia Universitatis Babeş-Bolyai" Theologia Catholica, no. 3/2008, pp.&nbsp;101–110.

## Արտաքին հղումներ
* OXENDIUS, Vărzărescu (1655-1715)
* ZILELE CULTURII ARMENE – DEDICATE EPISCOPULUI VĂRZĂRESCU

Կատեգորիա:Ռումինահայ կրոնական գործիչներ
Կատեգորիա:Սպանված կրոնական առաջնորդներ
Կատեգորիա:Բնօրինակում անաղբյուր հոդվածներ
Կատեգորիա:Հայ կաթողիկե եպիսկոպոսներ
Պետրու Միսիր

**Պետրու Թ. Միսիր** (, ), ռումինահայ գրականագետ, լրագրող, իրավաբան, քաղաքական գործիչ։

## Կենսագրություն
Պետրու Թ. Միսիրը ծնվել է Ռումինիայի Ռոման քաղաքում՝ ծագումով հայ վաճառականների ընտանիքում։ 1873 թվականին նա ավարտել է Յաշի ազգային քոլեջը։ Վիեննայի համալսարանի իրավաբանական ֆակուլտետում սովորելու տարիներին նա ընդունվել է *România jună* ընկերություն և դարձել նրա քարտուղարը։ Հետագայում նա իրավունք է ուսանել Բեռլինի համալսարանում, որտեղ դոկտորի կոչում է ստացել 1879 թվականին։ Ռումինական գրական *Junimea* («Հունիս») ընկերության անդամ էր, որտեղ նաև ծառայում էր որպես կազմակերպության լիազորված անձ։ 
250px|մինի|ձախից|alt=|''Junimea'' խմբակցություն, 1883 թվական։ Պետրու Միսիրը 8-րդ շարքում ձախից երրորդն է
Միսիրը եղել է Յոն Լուկա Կարաջալեի ամբողջ կյանքի ընկերը և Տիտու Մայորեսկուի ու Պետրե Պ. Կարպի մտերիմը։ 1880-1884 թվականներին Յաշում որպես մագիստրատ աշխատելուց հետո նա սկսած 1884 թվականից բնական և միջազգային իրավունք է դասավանդել Յաշի համալսարանում։ 1890 թվականից Միսիրը Բուխարեստի համալսարանի պրոֆեսոր էր և 1893 թվականին մասնակցել է Միջազգային մասնավոր իրավունքի Հաագայի կոնֆերանսին։ Նա *Junimea*-ի այն անդամներից էր, ովքեր միջոցներ են հավաքել ի պաշտպանություն Միհայ Էմինեսկուի։

Միսիրը խմբագրել է *Era nouă* (1889-1900) շաբաթաթերթը և եղել *Revista română-ի* (1902) խմբագրական հանձնաժողովի կազմում։ 1891 թվականին *Era nouă*-ն սկսել է ասոցացվել Սահմանադրական կուսակցության՝ Պահպանողական կուսակցության Կարպի գլխավորած *յունիմիստների* այլախոհական խմբակցության հետ, որին նա կրկին միացել է 1900 թվականին։ 1912 թվականին եղել է Ռումինիայի Սենատի փոխնախագահ։

Հաջորդ տարի նա մտել է Տակե Իոնեսկուի Պահպանողական-դեմոկրատական կուսակցություն։ 1926 թվականին ընտրվել է Ռումինական ակադեմիայի պատվավոր անդամ։

## Ծանոթագրություններ

Կատեգորիա:Միջազգային իրավունքի մասնագետներ
Կատեգորիա:Ռումինահայ իրավաբաններ
Կատեգորիա:Ռումինահայ լրագրողներ
Կատեգորիա:Ռումինահայ քաղաքական գործիչներ
ՄՔ մարզադաշտ

**«ՄՔ մարզադաշտ»** (, հայտնի է նաև «*Միլտոն Քինս Սթեդիում*» և «*Denbigh Stadium*» անվանումներով), մարզադաշտ Անգլիայի Միլտոն Քինս քաղաքում։ Հանդիսավոր բացումը տեղ է ունեցել 2007 թվականին, Մեծ Բրիտանիայի թագուհի Էլիզաբեթ II-ի մասնակցությամբ։ Երկյարուս մարզադաշտ է՝ ընդհանուր առմամբ 45 հազար նստատեղով։ Սակայն ներկայոմս օգտագործվում է միայն ստորին յարուսը՝ 22 հազար նստատեղով։

Այս մարզադաշտում է իր տնային հանդիպումներն ու մարզումներն անցկացնում «Միլտոն Քինս Դոնզ» ֆոտբոլային ակումբը։ Երբեմն անց են կացվում նաև ռեգբիի մրցախաղեր. ռեգբիի 2015 թվականի աշխարհի առաջնության հանդիպումներից երեքը կայացել է ՄՔ մարզադաշտում։

## Պատկերասրահ

File:Stadiummkweststand.jpg|
File:MKDonseaststandexternal.jpg|
Image:Lookingatcowshed.jpg|
Image:Cowshed.jpg|
Image:Denbigh stadium east stand 16 May 07.JPG|
Image:Denbigh south stand 16 may 07.JPG|


## Ծանոթագրություններ

## Արտաքին հղումներ
* Stadium:mk's section on Buckingham Group Contracting
* Aerial shot of the site in 1999

Կատեգորիա:2007 հիմնադրումներ
Կատեգորիա:Մարզադաշտեր Անգլիայում
Կատեգորիա:Ֆուտբոլային մարզադաշտեր
Բերմուդյան կոնֆերանս

right|thumb|280x280px|Բերմուդյան համաժողով
**Բերմուդյան համաժողով,** միջազգային կոնֆերանս Մեծ Բրիտանիայի և Ամերիկայի Միացյալ Նահանգների միջև, որը տեղի է ունեցել 1943 թվականի ապրիլի 19-30-ը Համիլթոնում (Բերմուդյան կղզիներ)։

## Թեմա և մասնակիցներ
Քննարկման թեման դարձել է հրեա փախստականների հարցը, որոնք ազատ են արձակվել դաշնակից զորքերի կողմից, և նրանց մասին, ովքեր դեռևս նացիստների վերահսկողության տակ են մնացել օկուպացված Եվրոպայի տարածքում։ Սակայն համաժողովն ի սկզբանե անցկացվել է ոչ թե հրեաներին փրկելու նպատակով, այլ ԱՄՆ-ում և Մեծ Բրիտանիայում հասարակական կարծիքը հանդարտեցնելու նպատակով, որը վրդովմունք է հայտնել նացիստների կողմից հրեաների զանգվածային սպանությունների կապակցությամբ։ Կոնֆերանսը կազմակերպվել էր այնպես, որ լրագրողներն այնտեղ չընդգրկվեն, թույլ չտվեցին մասնակցել նաև հրեական կազմակերպությունների ներկայացուցիչներին։

Միացյալ Նահանգների պատվիրակությունը գլխավորում էր Հարոլդ Վ. Դոդդսը։ Բրիտանական պատվիրակությունը գլխավորում էր Ռիչարդ Լոուն՝ արտաքին գործերի նախարարությունում կրտսեր նախարարը։

## Արդյուքներ
ԱՄՆ-ն չի ավելացրել իր ներգաղթի քվոտաները հրեա փախստականների համար։ Չի հաջողվել նույնիսկ չեղարկել 1939 թվականի Սպիտակ գիրքը, որը սահմանափակում է հրեական ներգաղթը Պաղեստին 5 տարվա ընթացքում 75 հազար մարդու ընդհանուր թվի համեմատությամբ, չնայած դա հրեական կազմակերպությունների կարևորագույն պահանջներից մեկն էր։ Բերմուդյան կոնֆերանսի միակ ձեռքբերումը փախստականների հարցերով միջկառավարական կոմիտեի գործունեության վերսկսումն էր, որը ստեղծվել է դեռևս պատերազմից առաջ Էվիանի խորհրդաժողովում։

## Արձագանք
Մեկ շաբաթ անց ամերիկյան սիոնիզտական «Հրեական բանակի կոմիտեն» հայտարարություն է տվել «Նյու Յորք Թայմս»-ին՝ կոնֆերանսի արդյունքները դատապարտելով որպես ծաղրուծանակ՝ ավելի վաղ տրված խոստումների ֆոնին, որոնք կօգնեն հրեա ժողովրդին և կթեթևացներ հրեական տառապանքները գերմանական օկուպացիայի ներքո։ Սենատոր Հարրի Թրումանը ետ է կանչել իր անդամակցությունը կոմիտեին, քանի որ այդ հայտարարությունն ընդունել է որպես վիրավորանք այն ամերիկացի սենատորներին, որոնք մասնակցել են խորհրդաժողովին։

Ի նշան համաժողովի արդյունքների դեմ բողոքի, Լեհաստանի «Վտարանդի կառավարության» հրեական խորհրդատվական մարմնի անդամ Շմուել Զիգելբոյմը ինքնասպան է եղել։

## Ծանոթագրություններ

## Արտաքին հղումներ
* The Allies' Refugee Conference--A «Cruel Mockery» by Dr. Rafael Medoff

Կատեգորիա:Երկրորդ համաշխարհային պատերազմի միջազգային կոնֆերանսներ
Ալեքսանդրա Փոփ

**Ալեքսանդրա Փոփ** (, ), հարձակվողի դիրքում հանդես եկող գերմանացի ֆուտբոլիստ, «Վոլֆսբուրգ» կանանց ֆուտբոլային ակումբի խաղացող, Գերմանիայի հավաքականի խաղացող։

## Ակումբային կարիերա
մինի|ձախից|Ալեքսանդրա Պոպը ազգային հավաքականի մարզաշապիկով (2019)
Ալեքսանդրա Փոփն իր կարիերան սկսել է «Շվարց-Վայս» ֆուտբոլային ակումբում Սիլշեդեից, որից հետո տեղափոխվել է «Ռեկլինգհաուզեն» թիմ։ 2008 թվականին պայմանագիր է կնքել Առաջին Բունդեսլիգայի «Դույսբուրգ 2001» ակումբի հետ։ «Դույսբուրգ»-ի կազմում Ալեքսանդրա Փոփը դարձավ ՈՒԵՖԱ-ի գավաթակիր (2008/09), Գերմանիայի առաջնության արծաթե մեդալակիր (2009/10), Գերմանիայի գավաթի կրկնակի հաղթող (2008/09, 2009/10): Միևնույն ժամանակ նա պարգևատրվել է Ֆրից Վալտերի արծաթե մեդալով։ 2012 թվականից խաղում է «Վոլֆսբուրգում»։

## Կարիերա հավաքականում
2006 թվականից Ալեքսանդրա Փոփը հանդես է եկել Գերմանիայի տարբեր պատանեկան և երիտասարդական հավաքականներում։ 2010 թվականի փետրվարի 17-ին Փոփն իր դեբյուտը նշեց հիմնական ազգային հավաքականի կազմում ԿԺԴՀ-ի դեմ խաղում։ Նա իր առաջին գոլը խփեց 2010 թվականի փետրվարի 26-ին Ֆինլանդիայի հավաքականի դարպասներին։

Աշխարհի 2019 թվականի առաջնությունում, որը հունիսին անցկացվեց Ֆրանսիայում, Ալեքսանդրան խփեց իր թիմի չորս գոլերից մեկը խմբային փուլի երրորդ խաղում Հարավային Աֆրիկայի հավաքականի դեմ՝ Գերմանիան հաղթեց 4:0 հաշվով։ Նիգերիայի հավաքականի դեմ 1/8 եզրափակչում Փոփը կրկին գոլի հեղինակ դարձավ, իսկ նրա թիմը հաղթեց 3:0 հաշվով և դուրս եկավ քառորդ եզրափակիչ։

## Ձեռքբերումներ
մինի|Ալեքսանդրա Փոփ՝ 2013 թվականին DFB գավաթի հաղթանակից հետո
### Ակումբային
#### «Դույսբուրգ 2001»

* ՈՒԵՖԱ-ի գավաթ՝ հաղթող (1) 2008/09
* Գերմանիայի առաջնություն՝ արծաթե մեդալակիր (1) 2009/10
* Գերմանիայի գավաթ՝ հաղթող (2) 2008/09, 2009/10

#### «Վոլֆսբուրգ»
* ՈՒԵՖԱ-ի Չեմպիոնների լիգա՝ հաղթող (2) 2012/13, 2013/14
* Գերմանիայի առաջնություն՝ չեմպիոն (5) 2012/13, 2013/14, 2016/17, 2017/18, 2018/19
* Գերմանիայի գավաթ՝ հաղթող (6) 2012/13, 2014/15, 2015/16, 2016/17, 2017/18, 2018/19

### Հավաքականում
* Ամառային օլիմպիական խաղերի հաղթող (1)՝ 2016
* Եվրոպայի առաջնության արծաթե մեդալակիր (1)՝ 2022
* Ալգարվեի գավաթ՝ հաղթող (2)՝ 2012, 2014
* Աշխարհի առաջնություն (մինչև 20 տարեկան)՝ հաղթող (1) 2010
* Աշխարհի առաջնություն (մինչև 17 տարեկան)՝ բրոնզե մեդալակիր (1) 2008
* Եվրոպայի առաջնություն (մինչև 17 տարեկան)՝ հաղթող (1) 2008

### Անհատական
* Ֆրից Վալտերի արծաթե մեդալ (2009)
* Շքանշան «Հյուսիսային Ռեյն-Վեստֆալիա նահանգին մատուցվող ծառայությունների համար» (2011)
* 2010 թվականի աշխարհի առաջնության տարվա լավագույն խաղացող (մինչև 20 տարեկան)
* Աշխարհի առաջնության լավագույն ռմբարկու 2010 (մինչև 20 տարեկան)
* Գերմանիայի տարվա լավագույն ֆուտբոլիստ (2014, 2016)
* Եվրոպայի առաջնության լավագույն ռմբարկու (Բեթ Միդի հետ համատեղ) (2022)

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի հարձակվողներ
Կատեգորիա:Վոլֆսբուրգի ֆուտբոլիստներ
Միքայել Հակոբով

**Միքայել Հակոբով** (, ), ֆիննահայ շախմատիստ, միջազգային վարպետ (1999 թվական)։ Ֆինլանդիայի եռակի չեմպիոն (2011, 2015 և 2018)։ Նրա ամենաբարձր վարկանիշը եղել է 2465 (2015 թվականի հունիսին)։ 2022 թվականի օգոստոսի դրությամբ նա Ֆինլանդիայի 5-րդ լավագույն ակտիվ խաղացողն է։

## Կենսագրություն
Միքայել Հակոբովը ծնվել է 1978 թվականի մարտի 5-ին։

Հակոբովը երեք անգամ՝ 2011, 2015 և 2018 թվականներին, հաղթել է Ֆինլանդիայի շախմատի առաջնությունում։

2013 թվականին Վիլյանդիում կայացած Իլմար Ռաուդի 100-ամյակին նվիրված միջազգային մրցաշարում Հակոբովը Վլադիսլավ Կովալյովի հետ կիսել է առաջին հորիզոնականը։

Միքայել Հակոբովը Ֆինլանդիայի հավաքականի կազմում շախմատային հինգ օլիմպիադայի (1998, 2008-2014) և Եվրոպայի թիմային վեց առաջնության (1999, 2007-2015) մասնակից է։ Օլիմպիադաներում նա խաղացել է 45 պարտիա և վաստակել 24 միավոր (17 հաղթանակ, 14 ոչ-ոքի, 14 պարտություն)։ Եվրոպայի թիմային առաջնություններում նա խաղացել է 50 պարտիա և վաստակել 20 միավոր (11 հաղթանակ, 18 ոչ-ոքի, 21 պարտություն)։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* Միքայել Հակոբովի անձնական քարտը ՖԻԴԵ-ի կայքում 
* Միքայել Հակոբովի պարտիաները 
* Միքայել Հակոբովի անձնական քարտը 365chess.com կայքում

Կատեգորիա:Հայ միջազգային վարպետներ
Կատեգորիա:Շախմատային օլիմպիադաների մասնակիցներ
Կատեգորիա:Սփյուռքահայ շախմատիստներ
Կատեգորիա:Հայերը Ֆինլանդիայում
Ֆալմեր (մարզադաշտ)

**«Ֆալմեր» մարզադաշտ** (), մարզադաշտ Անգլիայի Արևելյան Սասեքս կոմսության Ֆալմեր գյուղի մոտ՝ Բրայտոն քաղաքից 8-10 կլոմետր հեռավորության վրա։ 31 780 նստատեղ ոււնեցող մարզական այդ կառույցի սեփականատերն ու հիմնական օգտագործողը Brighton & Hove Albion ֆուտբոլային ակումբն է։ 2010 թվական հունիսի 22-ին ակումբը հայտարարել է, որ ամերիկյան American Express ֆինանսական ընկերությունը դարձել է մարզադաշտի հովանավորը, և այդ կաակցությամբ կնքված պայմանագրի պահանջների համաձայն՝ մարզադաշտն ստացել է American Express Community Stadium (կրճատ՝ AMEX) պաշտոնական անվանումը։ 2019 թվականի գոոստոսին հայտարարվեց, որ ակումբն ու   American Express-ը պայմանավորվել են ևս 12 տարով երկարաձգել իրենց գործընկերությունը և կնքել են մի նոր պայմանագիր, որի համաձայն ընկերությունն ակումբին վճարելու է մոտավորապես 130 միլիոն եվրո, բացի այդ՝ հովանավորելու է Brighton & Hove Albion ակումբի բոլոր թիմերի մարզաշապիկների ձեռքբերումը։

Նորակառույց մարզադաշտում առաջին աշտոնական խաղը տեղի է ունեցել 2011 թվականի հուլիսի 16-ին «Բրայտոն էնդ Հոուվ Ալբիոն» և «Իսթբորն Բորո» թիմերի միջև. դա  Sussex Senior Cup գավաթի խաղարկության եզրափակիչ հանդիպումն էր և ավարտվել է տանտերերի հաղթանակով՝ 2-0 հաշվով։ Իսկ մարզադաշտի պաշտոնական բացումը տեղի է ունեցել հուլիսի 30-ին. այս անգամ տանտերերն ընկերական հանդիպում են անցկացրել «Տոտենհեմ Հոթսպուր»-ի հետ և պարտվել 2:3 հաշվով։

Անգլիայի ֆուտբոլի լիգայի 2011–12 առաջնությունում «Բրայտոն էնդ Հոուվ Ալբիոն»-ը առաջին «տնային» հանդիպումը նորակառույցում անց է կացրել 2011 թ. գոստոսի 6-ին «Դոնքասթեր Ռովերս»-ի դեմ և հաղթել 2:1 հաշվով։ Ի դեպ՝ այդ նույն թիմի դեմ է մրցել նաև հին մարզադաշտում՝ «Գոլդսթոուն Գրաունդ»-ում 1997 թվականի ապրիլի 26-ին անցկացրած վերջին հանդիպման ժամանակ։

## Ուշագրավ փաստեր
* «Ֆալմեր» մարզադաշտում անց են կացվել ռեգբիի 2015 թվականի աշխարհի առաջնության մրցախաղերից մի քանիսը։
* Բրիտանացի դիջեյ Fatboy Slim-ը, ով «Բրայտոն էնդ Հոուվ Ալբիոն» թիմի երկրպագուներից է, 2012 թվականի հունիսի 1-ին և 2-ին կազմակերպել է առաջին համերգները «Ֆալմեր» մարզադաշտում։
* 2011 թվականին «Ֆալմեր» մարզադաշտն արժանացել է Structural Steel Design Award մրցանակի, 2012 թվականի մայիսին էլ՝ հաղթելով Իտալիայի Թուրին քաղաքում կայացած մրցույթում՝ New Venue Award մրցանակի։
* «Ֆալմեր» մարզադաշտում հանդիսականների առավելագույն թվաքանակի ռեկորդը սահմանվել է 2022 թվականի մայիսի 7-ին, երբ այստեեղ 31 637 ֆուտբոլասերներ հետևել են Անգլիայի Պրեմիեր լիգայի 2021–22 մրցաշրջանի «Բրայտոն էնդ Հոուվ Ալբիոն» և «Մանչեստր Յունայտեդ» թիմերի մրցապայքարին։

## Պատկերասրահ

Amexstadjuly10.jpg|
Falmer Stadium - night.jpg|
Falmer Stadium - main stand.jpg|
Falmer Stadium - League debut.jpg|
Falmer Stadium Panorama.jpg|


## Ծանոթագրություններ

## Արտաքին հղումներ
* amexstadium.co.uk: Website des Stadions (englisch)
* brighton-hove.gov.uk: Community Stadium - History  (englisch)
* footballgroundguide.com: Stadionbeschreibung (englisch)
* kssgroup.com. Stadion auf der Website der KSS Group  (englisch)

Կատեգորիա:2011 կառուցումն ավարտված շենքեր և կառույցներ
Կատեգորիա:Մարզադաշտեր Անգլիայում
Կատեգորիա:Ֆուտբոլային մարզադաշտեր
Նորաշեն (Երևանի թաղամաս)

**Նորաշեն** (հայտնի է նաև «16-րդ թաղամաս» կամ «16 կվարտալ» անուններով), թաղամաս Աջափնյակ վարչական շրջանում։ Թաղամասի  կառուցումը սկսվել է 1980-ականների կեսերից։

## Նկարագրություն
### Փողոցներ
Նորաշեն թաղամասը ներառում է հետևյալ փողոցները.

* Գևորգ Չաուշի փողոց
* Մելքումովի փողոց
* Բեկնազարյան փողոց
* Մազմանյան փողոց
* Նորաշեն թաղամաս
* 16-րդ թաղամաս

### Նշանակալի կառույցներ
* Երևանի թիվ 185 հիմնական դպրոց
* Երևանի թիվ 50 մանկապարտեզ

## Ծանոթագրություններ

Կատեգորիա:Աջափնյակ վարչական շրջանի թաղամասեր